Predbežný návrh opravného rozpočtu č. 10 ku všeobecnému rozpočtu na rok 2008 - Výkaz výdavkov podľa oddielov : oddiel III - Komisia /* KOM/2008/0693 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 31.10.2008 KOM(2008) 693 v konečnom znení PREDBEŽNÝ NÁVRH OPRAVNÉHO ROZPOČTU Č. 10 K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III – Komisia PREDBEŽNÝ NÁVRH OPRAVNÉHO ROZPOČTU Č. 10K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III – Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES) č. 1525/2007[2], a najmä na jeho článok 37, Európska Komisia týmto predkladá rozpočtovému orgánu predbežný návrh opravného rozpočtu č. 10 k rozpočtu na rok 2008. OBSAH 1. Úvod 4 2. Zvýšenie odhadu príjmov 4 2.1. Aktualizácia vlastných zdrojov 4 2.2. Ostatné príjmy 4 3. Zníženie platobných rozpočtových prostriedkov 5 3.1. Výdavková kapitola 1a Konkurencieschopnosť pre rast a zamestnanosť 5 3.2. Výdavková kapitola 1b Súdržnosť pre rast a zamestnanosť 6 3.3. Výdavková kapitola 2 Ochrana a riadenie prírodných zdrojov 7 3.4. Výdavková kapitola 3b Občianstvo 7 3.5. Výdavková kapitola 4 EÚ ako globálny aktér 8 SÚHRNNÁ TABUĽKA PODĽA VÝDAVKOVEJ KAPITOLY FINANČNÉHO RÁMCA 11 ZMENY VO VÝKAZE VÝDAVKOV PODĽA ODDIELOV Zmeny vo výkaze výdavkov podľa oddielov sa zasielajú osobitne prostredníctvom systému SEI-BUD. Anglické znenie zmien vo výkaze výdavkov podľa oddielov je na informáciu pripojené ako príloha k rozpočtu. 1. Úvod Predbežný návrh opravného rozpočtu (PNOR) č. 10 na rok 2008 sa vzťahuje na tieto prvky: - potrebu zahrnúť do rozpočtu čisté zvýšenie odhadu príjmov (1 198,7 mil. EUR) po aktualizácii odhadov vlastných zdrojov a ostatných príjmov, - potrebu znížiť platobné rozpočtové prostriedky v rozpočtových položkách výdavkových kapitol 1a, 1b, 2, 3b a 4 (4 891,3 mil. EUR) po zohľadnení presunu navrhovaného v rámci globálneho presunu. 2. Zvýšenie odhadu príjmov 2.1. Aktualizácia vlastných zdrojov V súlade s článkom 16 nariadenia Rady (ES, Euratom) č. 1150/2000 z 22. mája 2003[3] Komisia preskúmala odhady vlastných zdrojov. Týka sa to predovšetkým zostatkov DPH a HND a tradičných vlastných zdrojov. Pokiaľ ide o zostatky vlastných zdrojov založených na DPH a HND, Komisia na základe dostupných informácií navrhuje zahrnúť do rozpočtu sumu 1 823,7 mil. EUR. Toto zvýšenie sa týka kapitol 3 1 a 3 2 príjmovej časti rozpočtu. Ku dnešnému dňu sú výpočty zostatkov členských štátov ešte stále predbežné, pretože prebieha overovanie údajov o DPH a HND. To môže mať za následok, že Komisia počas procesu týkajúceho sa tohto PNOR svoje údaje upraví. Komisia navrhuje aj zníženie tradičných vlastných zdrojov (TVZ) o 1 600 mil. EUR v kapitole 12 na strane príjmov. Celková čistá suma tradičných vlastných zdrojov sa v opravnom rozpočte č. 5/2008[4] odhadla na 18 536,3 mil. EUR. Avšak po zohľadnení vývoja prijatých súm od začiatku roka sa táto suma v súčasnosti odhaduje na 16 936,3 mil. EUR. Ak nové aktuálne údaje za posledný štvrťrok naznačia podstatné zmeny týkajúce sa tohto odhadu, Komisia upraví počas rozpočtového postupu aj tieto číselné údaje. 2.2. Ostatné príjmy Finančné opravy súvisiace so štrukturálnymi fondmi (položka 6 5 0 0) Po zohľadnení získaných súm v rámci položky 6 5 0 0 a za predpokladu, že tieto sumy nebudú v tomto roku opätovne použité sa navrhuje vyčlenenie 313 mil. EUR. Ostatné nepripísané príspevky a náhrady (položka 6 6 0 1) Po zohľadnení aktuálneho výsledku v rámci položky 6 6 0 1 je možné zahrnúť dodatočných 33 mil. EUR. Úroky z omeškania a pokuty Kapitoly 7 0 a 7 1 všeobecného výkazu príjmov zahŕňajú úroky z omeškania a pokuty. V rámci opravného rozpočtu č. 3/2008[5] sa už sumy zahrnuté do rozpočtu na rok 2008 zvýšili o 849,2 mil. EUR. Pri zohľadnení súm, ktoré sa v súčasnosti získavajú alebo sa pravdepodobne získajú, sa navrhuje zahrnúť do rozpočtu dodatočnú sumu 629 mil. EUR. 3. Zníženie platobných rozpočtových prostriedkov Komisia navrhuje upraviť úroveň platobných rozpočtových prostriedkov v prípade určitých rozpočtových položiek, aby ich viac priblížila najnovším odhadom potrieb pričom predpokladá, že rozpočtový orgán bude súhlasiť s vyvážením platobných rozpočtových prostriedkov v rozpočtových položkách, o ktoré požiadala Komisia v rámci tzv. globálneho presunu. Navrhované zníženie úrovne platobných rozpočtových prostriedkov predstavuje 4 891,3 mil. EUR. 3.1. Výdavková kapitola 1a Konkurencieschopnosť pre rast a zamestnanosť Dokončenie programov pre podniky (- 50 mil. EUR) Platobné rozpočtové prostriedky v rámci rozpočtového článku 01 04 05 sú vyplácané na dva záručné účty, ktoré v mene Komisie spravuje Európsky investičný fond (EIF). Platby súvisiace s plnením povinností uskutočňuje v prípade potreby EIF (v mene Komisie) prostredníctvom platieb z týchto účtov. Tieto dva účty pokrývajú dva finančné nástroje, záruky a rizikový kapitál. V rámci tohto programu sú pre Komisiu potrebné viazané rozpočtové prostriedky, aby mohla oprávniť EIF ako implementačnú organizáciu na podpisovanie zmlúv s finančnými sprostredkovateľmi. Platobné rozpočtové prostriedky sú potrebné iba čiastočne z krátkodobého hľadiska, keďže ich čerpanie závisí od splnenia určitých podmienok: - pokiaľ ide o investície rizikového kapitálu (RK), finančné prostriedky sa spoločnosti RK vyplatia len vtedy, ak sú potrebné na investície alebo úhradu oprávnených nákladov fondu RK. V prípade neexistencie investície, nedochádza k žiadnej platbe. - pokiaľ ide o záruky, finančné prostriedky sa vyplatia finančnému sprostredkovateľovi len vtedy, ak dôjde k neplneniu záväzku a finančný sprostredkovateľ požiada o platbu v rámci záruky. V prípade plnenia záväzku, nedochádza k žiadnej platbe. Keďže EIF musí byť stále schopný uskutočňovať platby načas, sú platobné rozpočtové prostriedky používané na presun dostatočných finančných prostriedkov na záručné účty (spravované EIF v mene Komisie). Uskutočňuje sa pravidelné monitorovanie očakávaného tempa platieb, s cieľom zabezpečiť, aby mal EIF kedykoľvek k dispozícii dostatočné množstvo finančných prostriedkov. Slovo „dostatočný“ sa v tomto kontexte vzťahuje na očakávané tempo platieb a nie na celkovú výšku záväzkov, keďže sa zmluvy podpísané EIF týkajú veľmi dlhého časového obdobia. Platby záväzkov je možné uskutočňovať počas veľmi dlhého časového obdobia. V súvislosti s uvedeným, nie je možné dopredu presne určiť sumy platieb, ktoré bude potrebné v danom roku uskutočniť. Útvary Komisie sú počas daného roka v stálom kontakte s EIF, aby mohli upraviť požiadavky v súlade s aktuálnymi platbami, ktoré sa majú uskutočniť. V súlade s informáciami, ktoré dostala od EIF, Komisia navrhuje zníženie platobných rozpočtových prostriedkov z 86,2 mil. EUR na 36,2 mil. EUR (- 50 mil. EUR). Tento odhad je založený na prognózovaných platbách do konca roka 2008, ktoré by nemali byť vyššie ako 36 mil. EUR. Okrem toho sa na záručných účtoch nachádza dostatok finančných prostriedkov na prípadné pokrytie aj značne vyšších platieb. 3.2. Výdavková kapitola 1b Súdržnosť pre rast a zamestnanosť Štrukturálne fondy a Kohézny fond (- 4 514,7 mil. EUR) V tomto predbežnom návrhu opravného rozpočtu sa takisto navrhuje zníženie platobných rozpočtových prostriedkov výdavkovej kapitoly 1b o 4 514,7 mil. EUR. Odôvodnenie tohto zníženia je takéto: Hoci bola veľká väčšina operačných programov na nové programovacie obdobie 2007 – 2013 prijatá v roku 2007, budú pre tieto programy priebežné platby v roku 2008 zanedbateľné. Pred predložením prvej žiadosti o platbu v rámci daného operačného programu musí dotknutý členský štát najprv predložiť správu o systémoch riadenia a kontroly, ktorú musí následne Komisia schváliť. V článku 71 nariadenia Rady 1083/2006[6] sa stanovuje, že táto správa sa má predložiť „najneskôr do 12 mesiacov od schválenia každého operačného programu“. Na konci septembra bola situácia týkajúca sa týchto správ o systémoch riadenia a kontroly takáto: pre Európsky sociálny fond (ESF) z možných 117 správ členské štáty zaslali 16, 2 z nich boli schválené. Pre programy Európskeho fondu regionálneho rozvoja (EFRR) a Kohézneho fondu (KF) z 316 správ Komisia dostala 87, 18 z nich bolo schválených. Predkladanie správ zo strany členských štátov bolo pomalšie ako sa očakávalo, a to priamo ovplyvnilo požadované platobné rozpočtové prostriedky na priebežné platby. Okrem toho schválenie systémov riadenia a kontroly nebude nevyhnutne viesť k okamžitému nárastu žiadostí o platbu, keďže členské štáty naznačili, že, najmä pokiaľ ide o EFRR, nezačnú s čerpaním finančných prostriedkov, pokiaľ nebudú systémy riadenia a kontroly schválené. Pokiaľ ide o Kohézny fond a v menšej miere o niektoré operačné programy EFRR, tento účinok znásobuje skutočnosť, že 949 veľkých projektov musia členské štáty tiež predložiť Komisii na schválenie. To znamená, že takmer všetky platby v roku 2008 pre programy na obdobie 2007 – 2013 boli obmedzené na plánované zálohové platby. Priebežné platby pre programy na obdobie 2000 – 2006 však prevýšili očakávania, a použila sa na ne značná časť platieb pôvodne vyčlenených na programy na obdobie 2007 – 2013 (7,3 mld. EUR bolo z nových programov presunutých v prospech starých programov). Značný počet platieb pre programy na obdobie 2000 – 2006 je však v súčasnosti pozastavených zo strany Komisie na základe auditov systémov riadenia a kontroly niektorých konkrétnych operačných programov a očakáva sa, že dotknuté členské štáty prijmú potrebné opravné opatrenia. Pri zohľadnení uvedených skutočností Komisia navrhuje znížiť platobné rozpočtové prostriedky pre nasledujúce rozpočtové položky v rámci výdavkovej kapitoly 1b: Rozpočtová položka | Názov | Zmena (v EUR) | 04 02 17 | ESF – Konvergencia | -649 702 522 | 04 02 19 | ESF – Regionálna konkurencieschopnosť a zamestnanosť | -965 000 000 | 13 03 16 | EFRR – Konvergencia | -1 127 000 000 | 13 03 18 | EFRR – Regionálna konkurencieschopnosť a zamestnanosť | -200 000 000 | 13 03 19 | EFRR — Európska územná spolupráca | -158 000 000 | 13 04 02 | Kohézny fond | -1 415 000 000 | Výdavková kapitola 1b spolu | -4 514 702 522 | Je potrebné pripomenúť, že pri finančných prostriedkoch požadovaných Komisiou na rok 2008 pre výdavkovú kapitolu 1b sa vychádzalo z predpokladu, že všetky programy na obdobie 2007 – 2013 budú prijaté v roku 2007 a s ich realizáciou sa začne bezodkladne po ich schválení, čo bude viesť k primeranej úrovni priebežných platieb. 3.3. Výdavková kapitola 2 Ochrana a riadenie prírodných zdrojov Rezerva na dohody o rybolove (- 20,7 mil. EUR) Položka rezerv 40 02 41 02 zahŕňa rozpočtové prostriedky pre možné nové dohody o rybolove, ktoré sa majú uzavrieť s niektorými tretími krajinami. Vzhľadom na súčasný stav rokovaní s Libériou, Sierrou Leone, Tanzániou, Keňou a Senegalom nebudú možné dohody s týmito krajinami uzavreté do konca roka 2008. V dôsledku toho je možné nevyužité platobné rozpočtové prostriedky vo výške 20,7 mil. EUR zrušiť. Príslušné viazané rozpočtové prostriedky už boli prevažne použité v kontexte presunu DEC22/2008. 3.4. Výdavková kapitola 3b Občianstvo Program verejného zdravia (- 13,6 mil. EUR) V roku 2008 sa v rámci položky 17 03 01 01 Dokončenie programu verejného zdravia (2003 až 2008) očakáva nedostatočné plnenie platobných rozpočtových prostriedkov vo výške približne 14 mil. EUR. Pre toto nedostatočné plnenie existujú dve hlavné príčiny. Po prvé, v poslednom štvrťroku 2007 bola suma pripísaných príjmov približne 7 mil. EUR viazaná v rámci programu verejného zdravia, čo umožnilo financovanie ďalších zaujímavých projektov z tohto programu. Rovnaká suma bola k dispozícii v rámci platobných rozpočtových prostriedkov, ale k danému dátumu viazania sa ešte v roku 2007 nemohli uskutočniť žiadne platby. Tieto platobné rozpočtové prostriedky boli automaticky prenesené do roku 2008, ale nepočítalo sa s nimi pri príprave predbežného návrhu rozpočtu na rok 2008, začiatkom roka 2007. Z toho priamo vyplýva, že celkové platobné rozpočtové prostriedky, ktoré sú k dispozícii v rámci tejto rozpočtovej položky, sú vyššie o približne 7 mil. EUR. Okrem toho boli v prípade veľkého počtu grantov v rámci programu verejného zdravia zo strany Komisie schválené predĺženia, pretože príjemcovia majú ťažkosti pri dosahovaní požadovaných výsledkov v danej lehote. Niektorí príjemcovia meškajú aj s predkladaním svojich spisov týkajúcich sa náhrad alebo súvisiacich dokladov. V dôsledku toho bolo viacero platieb až do výšky 7 mil. EUR odložených na rok 2009. Prechodný fond na budovanie inštitúcií po pristúpení (- 26,7 mil. EUR) Hlavnou príčinou nedostatočného čerpania prostriedkov je pozastavenie platieb Bulharsku v rámci predvstupovej pomoci PHARE (pozri ďalej) a prechodného fondu. Dňa 23. júla 2008 Európska komisia prijala rozhodnutie, ktorým sa ruší právo dvoch zo štyroch bulharských implementačných agentúr riadiť programy v rámci týchto dvoch uvedených finančných nástrojov. Preto sa v rámci článku 22 03 01 navrhuje zníženie platobných rozpočtových prostriedkov o 26,7 mil. EUR. 3.5. Výdavková kapitola 4 EÚ ako globálny aktér Nástroj predvstupovej pomoci (IPA) – Rozvoj ľudských zdrojov (- 47,6 mil. EUR) Komisia ešte od tureckých orgánov nedostala akreditačný balík a žiadosť o prenesenie riadiacich právomocí pre zložku IV IPA (ľudské zdroje). Oficiálne predloženie balíka sa očakávalo koncom júla v súlade s informáciami, ktoré poskytla turecká vláda v rámci seminára o dohode o financovaní, ktorý sa konal v júli 2008. Posúdenie súladu ešte stále prebieha a Komisii nebol oznámený nový dátum predloženia akreditačného balíka. Hoci by bol balík prijatý pred koncom septembra, audítori Komisie by ho nemohli posúdiť, zorganizovať akreditačnú misiu a zabezpečiť (za nepravdepodobného predpokladu, že misia nezistí žiadne nezrovnalosti, ktoré zabránia ďalšiemu postupu), aby bolo prenesenie riadiacich právomocí pripravené na prijatie Komisiou pred koncom roka. Okrem toho nebolo s tureckými orgánmi dohodnuté znenie dohody o financovaní. Vzhľadom na naplánovanie ďalšieho „informačného seminára“ v októbri a po zohľadnení skutočnosti, že rokovania a úprava vzorovej dohody Komisie sa môžu začať až potom, nezdá sa byť uzavretie dohody o financovaní pred koncom tohto roka reálne. Keďže nebude možné dosiahnuť prenesenie riadiacich právomocí a podpísanie dohody o financovaní pred koncom roka, čo sú podmienky pre uskutočnenie platby predbežného financovania, navrhuje sa znížiť platobné rozpočtové prostriedky v rámci článku 04 06 01 o 47,6 mil. EUR. Nástroj predvstupovej pomoci pre rozvoj vidieka (IPARD) (- 70 mil. EUR) Ako sa stanovuje v právnom základe, nie je možné uskutočniť žiadne platby vrátane platieb predbežného financovania pred tým, ako Komisia prijme rozhodnutie o „prenesení riadiacich právomocí“. V prípade, že sa prenesenie riadiacich právomocí neuskutoční počas roka 2008 v žiadnej kandidátskej krajine, zostanú všetky platobné rozpočtové prostriedky na rok 2008 nevyčerpané. Kandidátske krajiny musia zriadiť príslušné štruktúry (vnútroštátne orgány a/alebo agentúry), ktoré umožnia implementáciu programov v súlade s riadnym finančným hospodárením a následne budú pokračovať vo všetkých akreditačných kontrolách na vnútroštátnej úrovni. Po predložení kandidátskymi krajinami Komisia musí uskutočniť verifikáciu s cieľom posúdiť administratívnu štruktúru a posúdiť, či systémy riadenia a kontroly stanovené pre každé opatrenie spĺňajú normy Spoločenstva. Napriek tomu, že kandidátske krajiny preukázali značné úsilie, aby získali prenesenie riadiacich právomocí v roku 2008, v súčasnosti je zrejmé, že sa to v tomto roku už neuskutoční. Najnovšie prognózy naznačujú, že Chorvátsko udelí akreditáciu opatrení do konca októbra 2008, aby následne mohlo požiadať o prenesenie riadiacich právomocí zo strany Komisie, ktoré by sa potom malo uskutočniť v prvom polroku 2009. V prípade ďalších dvoch kandidátskych krajín bude oneskorenie dlhšie pre oneskorenie akreditácie na vnútroštátnej úrovni a pre nedostatok skúseností s riadením finančných prostriedkov Spoločenstva. Preto sa v rámci článku 05 05 02 navrhuje zníženie platobných rozpočtových prostriedkov o 70 mil. EUR. Predvstupový nástroj pre štrukturálnu politiku (ISPA) Dokončenie predchádzajúcich projektov (2000 až 2006) (- 100 mil. EUR) Platobné rozpočtové prostriedky v rámci rozpočtovej položky 13 05 01 01 sú určené na dokončenie projektov v Bulharsku a Rumunsku. Predpokladané platby pre túto rozpočtovú položku boli zo strany týchto členských štátov podstatne znížené. Toto zníženie predpokladaných platieb vyplýva z menšieho počtu žiadostí o náhradu, ako sa v oboch krajinách očakávalo, ako aj z dôvodu pozastavenia platieb pre dva bulharské projekty. Po rozhodnutí o pozastavení, ktoré Komisia prijala v júli 2008, sa v tomto roku neočakávajú žiadne žiadosti o platbu pre dotknuté projekty. Do konca novembra 2008 by mali bulharské orgány implementovať niekoľko opatrení (ďalšie audity, príprava a implementácia akčného plánu a zmeny v systémoch finančného hospodárenia a kontroly) s cieľom zlepšiť celkové riadenie oboch pozastavených projektov. Komisia bude sledovať implementáciu týchto opatrení po ich dokončení a v závislosti od výsledkov môže zrušiť pozastavenie alebo rozhodnúť o finančnej korekcii. Preto sa v dôsledku zníženia predpokladaných platieb žiada v rámci položky 13 05 01 01 o zníženie platobných rozpočtových prostriedkov vo výške 100 mil. EUR. Spolupráca s rozvojovými krajinami Ázie (- 48 mil. EUR) Viaceré platby, s ktorými sa počítalo v rozpočte na rok 2008 v rámci položky 19 10 01 01, by mali byť znížené alebo zrušené, a to z týchto dôvodov: - Bangladéš (vzdelávací program): Realizácia tohto programu je oveľa pomalšia ako sa očakávalo z dôvodu škôd spôsobených cyklónom v novembri 2007. Na základe odporúčania uskutočniť polročnú revíziu programu sa úroveň platieb znižuje o 17 mil. EUR. - India (podpora rozpočtu zdravotníctva): Počas rokovaní o dohode o financovaní s vládou Indie bolo pre administratívne problémy na strane príjemcu podpísanie dohody odložené. Preto sa pôvodná odhadovaná suma znižuje o 13 mil. EUR. - India: V prípade zmluvy o programe skvalitnenia úrovne školského vzdelávania je konečná požadovaná suma nižšia o 1,7 mil. EUR, ako sa očakávalo, z dôvodu neplánovaného príkazu na vrátenie určeného zmluvnej strane. - Kambodža (program podpory rozpočtu): Z dôvodu pomalého pokroku pri realizácii vládnych opatrení, ktoré sú nevyhnutné pred uvoľnením finančných prostriedkov, sa splátka vo výške 5 mil. EUR nevyplatí v roku 2008. - Mjanmarsko: Pôvodne plánovaná platba vo výške 4,3 mil. EUR pre zmluvu s Úradom OSN pre projektové služby (UNOPS) týkajúcu sa „Fondu troch chorôb“ (HIV/AIDS, malária a tuberkulóza) bola upravená na 2 mil. EUR, pretože audit odhalil určité nedostatky, ktoré bránia vyplateniu plnej sumy (zníženie o 2,3 mil. EUR). - Pakistan: V prípade „programu podpory zdravotníctva“ sa neočakáva platba tranže vo výške 6 mil. EUR pre stanovisko Svetovej banky, ktorá sa rozhodla zmeniť formu financovania programov, výsledkom čoho musí EÚ sformulovať nový politický rámec. Následkom toho dôjde k oneskoreniu vyplácania rozpočtovej podpory. - Indonézia (program právo a bezpečnosť): Vláda odložila podpísanie dohody o financovaní, takže zákazky ešte neboli zadané. Platby súvisiace s podpísaním týchto zmlúv (3 mil. EUR) sú presunuté na nasledujúci rok. SÚHRNNÁ TABUĽKA PODĽA VÝDAVKOVEJ KAPITOLY FINANČNÉHO RÁMCA Finančný rámec Výdavková kapitola/podkapitola | Finančný rámec na rok 2008 | Rozpočet na rok 2008 (vrátane OR č. 1-6/2008 a PNOR č. 7-9/2008) | PNOR č. 10/2008 | Rozpočet na rok 2008 + OR č. 1-6/2008 a PNOR č. 7-10/2008 | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |10 386 000 000 | |11 086 000 000 |9 768 739 600 |0 |-50 000 000 |11 086 000 000 |9 718 739 600 | |1b. Súdržnosť pre rast a zamestnanosť |47 267 000 000 | |47 255 948 720 |40 538 785 026 |0 |-4 514 702 522 |47 255 948 720 |36 024 082 504 | | Spolu | 57 653 000 000 | |58 341 948 720 | 50 307 524 626 | 0 |-4 564 702 522 | 58 341 948 720 | 45 742 822 104 | | Rezerva[7] | | |-188 948 720 | | | |-188 948 720 | | | 2. OCHRANA A RIADENIE PRÍRODNÝCH ZDROJOV | | | | | | | | | | z toho výdavky súvisiace s trhom a priame platby |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Spolu | 59 193 000 000 | |56 314 715 538 | 53 241 270 053 | 0 |-20 682 000 | 56 314 715 538 | 53 220 588 053 | | Rezerva | | |2 878 284 462 | | | |2 878 284 462 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |747 000 000 | |730 274 000 |533 196 000 | | |730 274 000 |533 196 000 | |3b. Občianstvo |615 000 000 | |888 034 197 |981 444 203 |0 |-40 300 000 |888 034 197 |941 144 203 | | Spolu | 1 362 000 000 | |1 618 308 197 | 1 514 640 203 | 0 |-40 300 000 | 1 618 308 197 | 1 474 340 203 | | Rezerva[8] | | |16 883 000 | | | |16 883 000 | | | 4. EÚ AKO GLOBÁLNY AKTÉR[9] |7 002 000 000 | | 7 311 218 000 | 8 112 728 400 | 0 |-265 600 000 | 7 311 218 000 | 7 847 128 400 | | Rezerva | | | -70 000 000 | | | | -70 000 000 | | | 5. ADMINISTRATÍVA[10] |7 380 000 000 | |7 279 207 193 | 7 279 767 193 | 0 |0 |7 279 207 193 | 7 279 767 193 | | Rezerva | | | 177 792 807 | | | | 177 792 807 | | | 6. KOMPENZÁCIE | 207 000 000 | |206 636 292 | 206 636 292 | 0 |0 |206 636 292 | 206 636 292 | | Rezerva | | | 363 708 | | | | 363 708 | | | SPOLU | 132 797 000 000 | 129 681 000 000 | 131 072 033 940 | 120 662 566 767 | 0 |-4 891 284 522 | 131 072 033 940 | 115 771 282 245 | | Rezerva | | |2 814 375 257 | 9 607 842 430 | | |2 814 375 257 | 14 499 126 952 | | [1] Ú. v. ES L 248, 16.9.2002, s. 1. [2] Ú. v. EÚ L 343, 27.12.2007, s. 9. [3] Ú. v. ES L 130, 31.5.2000, s. 1. [4] Prijaté 2. septembra 2008. [5] Ú. v. EÚ L 208, 5.8.2008, s. 1. [6] Ú. v. EÚ L 210, 31.7.2006, s. 25. [7] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci výdavkovej kapitoly 1a. Nástroj flexibility sa mobilizoval vo výške 200 mil. EUR. [8] Fond solidarity Európskej únie (FSEÚ) je zahrnutý mimo rámca príslušných výdavkových kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [9] Rezerva vo výdavkovej kapitole 4 na rok 2008 nezahŕňa rozpočtové prostriedky týkajúce sa rezervy na pomoc v prípade mimoriadnych udalostí. Nástroj flexibility sa mobilizoval vo výške 70 mil. EUR. [10] Vo výpočte rezervy v rámci stropu výdavkovej kapitoly 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 77 mil. EUR na príspevky zamestnancov do systému dôchodkového zabezpečenia.